**Iepirkuma “Dinamisko paroļu veidošanas sistēmas papildināšana” VK/2017/11 komisijas sēdes**

protokols

Rīgā

|  |  |  |  |
| --- | --- | --- | --- |
| 2017. gada 30. novembrī plkst. 10.00 |  | Nr. | 4 |

|  |  |
| --- | --- |
| Sēdi vada: |  |
|  |  |
| Informātikas departamenta Infrastruktūras uzturēšanas daļas vadītājs  | A. Rutkis |
|  |  |
| Piedalās: |  |
|  |  |
| Informātikas departamenta Infrastruktūras uzturēšanas daļas vecākais eksperts | R. Baltiņš |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendenta SIA “OptiCom” piedāvājuma atbilstības pārbaude iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
2. Pretendenta SIA “OptiCom” piedāvājuma atbilstības pārbaude iepirkuma nolikumā norādītajām tehniskās specifikācijas prasībām (nolikuma 8. punkts “Tehniskā specifikācija”, nolikuma 1. pielikums „Tehniskā specifikācija” un 3. pielikums „Tehniskais piedāvājums”).
3. Lēmuma par iepirkuma piedāvājuma izvēli un iespējamu iepirkuma līguma slēgšanas tiesību piešķiršanu pieņemšana.
4. Pretendenta SIA “OptiCom” nomaksāto nodokļu pārbaude piedāvājumu iesniegšanas termiņa pēdējā dienā (29.11.2017.) un dienā, kad pieņemts lēmums par iespējamu līguma slēgšanas tiesību piešķiršanu (30.11.2017.), kā arī maksātnespējas pārbaude Elektronisko iepirkumu sistēmā E-izziņas.
5. Lēmuma par iepirkuma rezultātiem pieņemšana.
6. Atbildīgā darbinieka par līguma slēgšanu noteikšana.
7. Atbildīgā darbinieka par līguma izpildes uzraudzību noteikšana.
8. Informācijas par iepirkuma rezultātiem nosūtīšana pretendentam.
9. Lēmuma par iepirkuma rezultātiem nosūtīšana Birojam publicēšanai Valsts kases tīmekļvietnē.
10. Noslēgtā iepirkuma līguma nosūtīšana Birojam publicēšanai Valsts kases tīmekļvietnē.
11. Informatīva paziņojuma par noslēgto līgumu publicēšana Iepirkumu uzraudzības biroja tīmekļvietnē.

***Nolemj (vienbalsīgi):***

1. Pretendenta SIA “OptiCom” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
2. Pretendenta SIA “OptiCom” piedāvājums atbilst iepirkuma nolikumā norādītajām tehniskās specifikācijas prasībām (nolikuma 8. punkts “Tehniskā specifikācija”, nolikuma 1. pielikums „Tehniskā specifikācija” un 3. pielikums „Tehniskais piedāvājums”).
3. Saskaņā Publisko iepirkumu likuma 51. panta ceturto daļu un iepirkuma nolikuma 11.3. apakšpunktu izvēlēties pretendenta SIA “OptiCom” piedāvājumu, kas atbilst iepirkuma nolikuma prasībām, un piešķirt iepirkuma līguma slēgšanas tiesības pretendentam SIA “OptiCom” (41 780,00 EUR bez PVN).
4. Tā kā iepirkuma komisija Elektronisko iepirkumu sistēmā E-izziņas pārliecinājās, ka pretendentam SIA “OptiCom” piedāvājumu iesniegšanas termiņa pēdējā dienā (29.11.2017.) un dienā, kad pieņemts lēmums par iespējamu līguma slēgšanas tiesību piešķiršanu (30.11.2017.), nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR, ka nav ierakstu par pretendenta SIA “OptiCom” maksātnespējas procesiem, likvidācijas procesu vai apturētu saimniecisko darbību, tad pretendenta SIA “OptiCom” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar pretendentu SIA “OptiCom” par kopējo summu 41 780,00 EUR (bez PVN).
5. Atbildīgo par līguma slēgšanu noteikt Informātikas departamenta Infrastruktūras uzturēšanas daļas vadītāju ***A. Rutki***.
6. Atbildīgo par līguma izpildes uzraudzību noteikt Informātikas departamenta Infrastruktūras uzturēšanas daļas vadītāju ***A. Rutki***.
7. Infrastruktūras apsaimniekošanas departamenta vecākajai ekspertei ***D. Klintij*** *līdz 2017. gada 1. decembrim* sagatavot un nosūtīt vēstuli pretendentam SIA “OptiCom” par iepirkuma rezultātiem.
8. Infrastruktūras apsaimniekošanas departamenta vecākajai ekspertei ***D. Klintij*** *līdz 2017. gada 1. decembrim* nosūtīt lēmumu par iepirkuma rezultātiem Birojam publicēšanai Valsts kases tīmekļvietnes [www.kase.gov.lv](http://www.kase.gov.lv) / sadaļā “Publiskie iepirkumi”.
9. Infrastruktūras apsaimniekošanas departamenta vecākajai ekspertei ***D. Klintij*** nosūtīt iepirkuma līguma tekstu Birojam publicēšanai Valsts kases tīmekļvietnes [www.kase.gov.lv/](http://www.kase.gov.lv/) sadaļā “Publiskie iepirkumi” *10 darbdienu laikā pēc tam, kad stājas spēkā iepirkuma līgums.*
10. Infrastruktūras apsaimniekošanas departamenta vecākajai ekspertei ***D. Klintij*** publicēt *Informatīvu paziņojumu par noslēgto līgumu* Iepirkumu uzraudzības biroja tīmekļvietnes [www.iub.gov.lv/](http://www.iub.gov.lv/) sadaļā “Publikāciju vadības sistēma” *10 darbdienu laikā pēc tam, kad noslēgts iepirkuma līgums.*

Sēdi beidz plkst. 11.00.

Pielikumā: 1. Izdruka no Elektronisko iepirkuma sistēmas E-izziņas par nodokļu nomaksas statusu par piedāvājumu iesniegšanas termiņa pēdējo dienu (29.11.2017.) uz 3 lp.

2. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (30.11.2017.), uz 4 lp.

|  |  |  |
| --- | --- | --- |
| Sēdi vadīja |  | A. Rutkis |
| Piedalījās |  | R. Baltiņš |
|  |  | R. Zariņš |
| Protokolēja |  | D. Klints |